### Resume

Vandområdeplanerne udarbejdes af staten, og opstiller rammer for, hvordan man sikrer god økologisk tilstand for vandløb, søer m.v. Planerne har ophæng i EU´s Vandrammedirektiv.

Miljøministeriets forslag til vandområdeplan for 2021-2027 er sendt i 6 måneders høring den 22. december 2021.

Åse Thomsen, er den sidste af tre planer, der skal sikre, at der opnås god økologisk tilstand i alle vandområder - vandløb, søer, kystvande og grundvand.

Forud for endelig vedtagelse af høringssvar i maj måned, har forslaget til høringssvar været drøftet med henblik på input fra Klima, Natur- og Miljøudvalget.

### Sagsfremstilling

Miljøministeriet har den 22. december 2021, på baggrund af EU's Vandrammedirektiv, sendt Vandområdeplan for 2021-2027, samt tilhørende bekendtgørelse om miljømål for overfladevandområder og grundvandsforekomster, og bekendtgørelse om indsatsprogrammer for vandområdedistrikter i offentlig høring i 6 måneder.

EU's Vandrammedirektiv foreskriver, at der i alle medlemslande skal være god økologisk tilstand i alle vandområder - vandløb, søer, kystvande og grundvand senest med udgangen af 2027. Der arbejdes med 3 planperioder af 6 år. Vi går nu ind i den sidste planperiode. Vandområdeplanen skulle have været godkendt senest 22. december 2021, men er ét år forsinket.

For hvert vandområde vurderes tilstanden ud fra kvalitetselementer til hver type vandområde (vandløb, sø, kystvande). Lever tilstanden ikke op til miljømålet, skal der iværksættes indsatser, der skal bringe vandområdet i god tilstand. Se tilstand for vandløb, søer og kystvande i bilag 2-4.

Gældende for Vejle Kommune:

Vandløb:

I forhold til indsatser i vandløb involveres kommunerne i udpegningen. Kommunerne fremsendte således - på baggrund af anbefalinger fra Vandrådet - i november 2020, et forslag til Miljøministeriet om indsatser i vandløb. Miljøministeriet har implementeret forslaget til vandløbsindsatser fuldt ud. I Vejle Kommune skal der således restaureres 76 km vandløb, og fjernes 6 spærringer. I Billund Kommune er spærringen i [adresse] ved Juellingsholm blevet udpeget, hvilket vil betyde fri passage til vandløbene længere opstrøms i Vejle Kommune.

Søer:

[adresse], [adresse] og Kulsø, skal restaureres inden 2027.

Spildevand:

Der er udpeget 2 mindre områder i oplandet til [adresse], hvor der skal gennemføres supplerende spildevandsrensning i det åbne land. Bilag 1 viser udpegede indsatser.

Kystvande og kvælstof:

I forhold til at sikre god økologisk tilstand i kystvande - f.eks. [adresse] - handler det primært om at reducere udledningen af kvælstof. Vandområdeplanen beskriver, at den altovervejende kilde til kvælstofudledningen er tab af kvælstof fra dyrkede arealer, men dertil kommer punktudledninger af kvælstof fra virksomheder og renseanlæg, samt en nettotilførsel af kvælstof til danske kystvande fra havområder uden for dansk territorium. Kvælstofindsatsen foregår derfor på dyrkningsfladen ved etablering af vådområder, lavbundsprojekter, privat skovrejsning og minivådområder - de såkaldte kollektive virkemidler. Derudover begrænses den enkelte landbrugsbedrift gennem en målrettet kvælstoftregulering - f.eks. i form af krav om efterafgrøder.

Der er indsatskrav til kvælstof i alle fem hovedvandområder, Vejle Kommune ligger i. I de foregående to vandplanperioder (2010-15 og 2016-21) har Vejle Kommune kun bidraget aktivt til indsatsen i kommunens to største vandområder: [adresse]/[adresse] og [adresse]. Det samme kommer til at gøre sig gældende i 3. vandplanperiode. [adresse] er omfattet af [adresse]/[adresse] og her er det samlede indsatskrav for kvælstof på 213,2 ton. Det samlede indsatskrav til [adresse] er 1.602 ton kvælstof.

Steven Nilsson beskriver detaljeret indsatserne i forhold til fjernelse af kvælstof til hvert kystområde. Som et eksempel er indsatsbehovet i [adresse] på 213,3 ton kvælstof pr. år, fordelt på følgende virkemidler:

CAP (den fælles europæiske landbrugspolitik), projekter på enkeltbedrifter, der er støttes via landdistriktmidler

* CAP: 29,5 ton - eksempelvis tiltag for biodiversitet og miljø- og klimavenligt græs samt udlæg af ikke-produktive elementer
* Klimalavbund: 5,9 ton
* Skovrejsning: 3,1 ton
* Ekstensivering af lavbund (nyt virkemiddel): 9,2 ton

Øvrig generel indsats:

* Spildevandsindsats: 0,1 ton

Kollektiv indsats (frivillige målrettede indsatser i et givent opland):

* Vådområder: 2,9 ton
* Minivådområder: 23,4 ton
* Skovrejsning: 3,4 ton
* Lavbundsprojekter: 1,1 ton

Regulering i 2027 og mulig supplerende kollektiv indsats

* Målrettet regulering: 125,3 ton
* Yderligere kollektiv indsats efter 2025: 9,4 tons

Generelt om planen:

Kystvande og kvælstof

Der er med aftale om grøn omstilling af dansk landbrug planlagt en række udviklingstiltag frem til 2023/24, der bl.a. skal evaluere det faglige grundlag og udvikle en mere omkostningseffektiv kvælstofindsats, samt udvikle marine virkemidler (f.eks. ålegræs og tang), der som supplement til de landbaserede initiativer, kan bidrage til hurtigere opnåelse af god økologisk tilstand i de marine vandområder.

På landsplan skal der i 3. vandplanperiode findes indsats for reduktion af kvælstof på ca. 13.000 ton. Indsatsprogrammet iværksætter pt. kvælstofreducerende tiltag svarende til en reduktion af udledningen til kystvande på 10.800 ton. Der gøres status ved planlagte genbesøg jfr. [adresse] i 2023/24 og i 2025/26. For at sikre fuld implementering af Vandrammedirektivet vil der i forbindelse med genbesøg i 2023/24 bliv truffet beslutning om håndtering af mankoen (op til de ca. 13.000 ton) for at leve op til Vandrammedirektivet, herunder om skærpede krav til rensning af spildevand kan bidrage til reduktion af kvælstofudledningen. Såfremt den kollektive kvælstofindsats leverer mere end den forudsatte reduktion, vil den målrettede regulering blive nedjusteret tilsvarende.

Søer:

Ud over ovennævnte indsatseer skal fosfortilførslen til søer, på landsplan, reduceres med 1490 ton pr. år (360 ton pr år til [adresse]/[adresse]).

Dambrug:

Den frivillige opkøbsordning af dambrug videreføres. Der forventes i planperioden opkøb af op til 30 dambrug, på landsplan, med en forventet effekt på op til 2,75 ton fosforreduktion til søerne, samt reduktion af kvælstof til kystvande, og fjernelse af fysiske spærringer i vandløb.

Grundvand:

Der er ikke beskrevet konkrete indsatser i forhold til grundvand, idet grundvand i dag er beskyttet gennem generelle initiativer, samt målrettede beskyttelsesindsatser.

Indsatsen omkring kvælstof beror på frivillighed ved lodsejere, hvorimod kommunerne er forpligtet til at gennemføre de øvrige indsatser (vandløbsrestaureringer, sørestaurering og forbedret spildevandsrensning). Udarbejdelse af forundersøgelser og gennemførelse af indsatser forventes at fortsætte på samme vis som hidtil, herunder gennem lodsejerinddragelse.

Procesplan for udarbejdelse af udkast til høringssvar

Høringssvar skal fremsendes til Miljøministeriet senest den 22. juni 2022. Forvaltningens udkast til høringssvar skal godkendes på Byrådsmøde den 25. maj 2022.

Forvaltningen har gode erfaringer med samarbejde på teknisk niveau med lokale interesseorganisationer, og har derfor holdt møde med repræsentanter fra landbruget, dambrugerne, sports-, lyst, og erhvervsfiskerne og naturfredningsforeningen, hvor forslaget til vandområdeplanen blev drøftet.

Forvaltningen har udarbejdet et forslag til høringssvar til politisk godkendelse. I høringssvaret er der fokus på at der er mulighed for synergi eksempelvis mellem indsatser på land og vandmiljø i fjorden, biodiversitet, klimamål, og rekreative tiltag. Derudover indeholder høringssvaret anbefalinger om vigtigheden af at afbureaukratisere ved gennemførsel af indsatser.

Den 28. marts 2022 blev forvaltningens forslag til høringssvar drøftet i Klima, Natur- og Miljøudvalget, med henblik på input til det endelige forslag til høringssvar. Se bilag 5.

Gudenåkomiteen har den 24. april 2022 fremsendt forslag til høringssvar, der skal behandles i de 13 kommuner i oplandet. Det er et generelt billede, at Gudenåkomiteens forslag dækker meget af det Vejle Kommune står for i forhold til vandløb, søer og vådområder. Vejle Kommune har ingen indsatser i vandløb eller søer i oplandet til [adresse], og der er heller ikke planer om vådområder eller lavbundsprojekter. Vejle Kommune står derfor, i denne omgang, uden for et fælles.

### Økonomi

Gennemførelse af vandløbsindsatser, restauring af søer og etablering af vådområder, lavbundsområder og minivådområder finansieres fuldt ud af staten, hvorimod spildevandsindsatsen effektures gennem påbud til lodsejerne.

### Klima og resiliensvurdering

Gennemførelse af vandløbsindsatser vil give vandløbene en øget robusthed mod de forventede klimaændringer så som øget vandtemperaturer og ekstreme udsving i vandføringen, idet virkemidlerne kan bidrage til at tilbageholde vand og dermed mindske ekstremhændelserne. Plantning af træer langs vandløb bidrager til at reducere maksimumtemperaturen om sommeren, og bidrager til brinkstabilitet og tilbageholdelse af næringsstoffer og pesticider. Flere af de tilgængelige indsatser forventes endvidere at have en positiv effekt på tilbageholdelsen af kvælstof og reduktion af drivhusgasser. Dette gælder bl.a. genslyngning af vandløb.

Gennemførelse af vådområder og lavbundsområder vil reducere kvælstof til kystvande og vil sammen med klimalavbundsområde reducere udledningen af drivhusgasser til atmosfæren med 0,31 mio. ton CO2e i 2025 og 0,64 mio. ton CO2e i 2030 på landsplan. Det skønnes derudover, at privat skovrejsning vil reducere udledningen af drivhusgasser med 0,48 mio. ton CO2e i 2030.

Et reduceret niveau af kvælstof i kystvande vil give mulighed for større udbredelse af ålegræs, der meget effektivt opfanger og lagre CO2.

Generelt vil biodiversiteten blive øget.

Ved gennemførelse af indsatser, bliver det vigtigt at have for øje, hvor der kan skabes synergi.

Samlet set vil arbejdet med Vandområdeplanerne bidrage til at nå målene i [adresse].

### Sagens videre forløb

Sagen skal behandles af Økonomiudvalget og byrådet.

### Historik

Teknik- og Miljødirektøren indstiller, 17. januar 2022, pkt. 8:
at sagen drøftes med henblik på pejlemærker til høringssvaret.

Beslutning fra Klima, Natur- og Miljøudvalget, 17. januar 2022, pkt. 8:
Drøftet foreløbigt. Emnet sættes på dagsorden efter involvering af interessenter.

Jean Rasmussen og Miljødirektøren indstiller, at 28. marts 2022, pkt. 71:
at sagen drøftes med henblik på pejlemærker til høringssvaret.

Beslutning fra Klima, Natur- og Miljøudvalget, 28. marts 2022, pkt. 71:
Drøftet.

Jean Rasmussen og Miljødirektøren indstiller, 2. maj 2022, pkt. 98:

at forslag til høringssvar godkendes, og indsendes til Miljøstyrelsen.

Beslutning fra Klima, Natur- og Miljøudvalget, 2. maj 2022, pkt. 98:

Anbefalet.

Beslutning fra Økonomiudvalget, 16. maj 2022, pkt. 109:

Anbefales.

Fraværende: Ronny Andresen.

### Beslutning

Godkendt.